**Výzva na predloženie ponuky**

Obec Víťaz, 082 38 Víťaz 111

Prešov, 30.04.2018

Vec: **Výzva na predloženie ponuky**

Obec Víťaz, ako verejný obstarávateľ v zmysle § 7 písm. 1b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**“Rozšírenie prevádzky materskej školy v obci Víťaz – detské ihrisko."**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa / obstarávateľa:** Obec Víťaz

Sídlo: 082 38 Víťaz č. 111

Štatutárny zástupca: Ing. Ján Baloga – starosta obce

IČO: 00327981

DIČ: 2020548233

IČ DPH: Neplatiteľ DPH

 Tel.: +421 51 7911 306

E-mail:  starosta@obecvitaz.sk

Internetová stránka: http://www.obecvitaz.sk/

Bankové spojenie: Všeobecná úverová a.s.,

Číslo účtu.: SK54 0200 0000 0016 3114 5155

1. **Miesto predloženia/doručenia ponuky:**

Agentúra regionálneho rozvoja PSK, Prostějovská 117/A, 080 01 Prešov

1. **Kontaktná osoba na prevzatie ponuky:**

Mgr. Jarmila Fabianová, tel.: 0915 963 037

1. **Predmet obstarávania:**

 **„Rozšírenie prevádzky materskej školy v obci Víťaz – detské ihrisko“ .**

1. **Typ zmluvy, ktorá bude výsledkom verejného obstarávania:**

Zmluva o dielo v zmysle prílohy č. 3 tejto výzvy.

1. **Podrobný opis predmetu zákazky (predmetu obstarávania):**

Realizácia stavby s názvom **„****Rozšírenie prevádzky materskej školy v obci Víťaz – detské ihrisko“** v súlade s projektovou dokumentáciou a výkazom a výmerom viď príloha č. 1 a č. 2 Výzvy na predloženie cenovej ponuky.

Ak sa kdekoľvek v súťažných podkladoch, vo výkaze výmer, projektovej dokumentácii, alebo inej sprievodnej dokumentácii objaví akýkoľvek odkaz na konkrétnu značku, typ, výrobcu, výrobný postup, patent, krajinu, oblasť alebo miesto pôvodu alebo výroby je možné nahradiť ekvivalentnou náhradou, ktorá však musí dosahovať minimálne technické požiadavky a kvalitatívne parametre ako pôvodne navrhované. Ak uchádzač využije možnosť predložiť ekvivalentnú náhradu vyznačí to farebne vo svojej ponuke v ocenenom položkovitom rozpočte

1. **Predpokladaná hodnota zákazky:**

71.286,00 EUR bez DPH

1. **Miesto dodania predmetu zákazky:**

Materská škola v obci Víťaz

1. **Lehoty na dodanie alebo dokončenie predmetu zákazky alebo trvanie zmluvy:**

4 mesiace

1. **Súťažné podklady k výzve na predloženie cenovej ponuky:**

Súčasťou výzvy sú projektová dokumentácia a výkaz výmer (bez úhrady).

1. **Financovanie predmetu zákazky:**

Predmet zákazky verejný obstarávateľ bude financovať z vlastných prostriedkov a prostriedkov Európskej únie - Integrovaný regionálny opereračný program.

1. **Lehota na predloženie ponuky:**

10.05.2018, do 09,00 hod.

1. **Spôsob predloženia ponuky:**

Ponuka musí byť vyhotovená v písomnej forme v jednom vyhotovení, doručená spolu so všetkými požadovanými dokladmi, v zalepenej obálke doporučeným listom alebo osobne s označením predmetu **„Rozšírenie prevádzky materskej školy v obci Víťaz – detské ihrisko“**,na adresu:

Agentúra regionálneho rozvoja PSK, Prostějovská 117/A, 080 01 Prešov

1. Neumožňuje sa predložiť variantné riešenie.
2. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku.
3. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom pre vyhodnotenie je: celková cena s DPH za dodanie celého predmetu obstarávania, bližšie popísaného v zmysle bodu 6**.** Podrobný opis predmetu zákazky (predmet obstarávania).

1. **Obsah ponuky:**

**„Rozšírenie prevádzky materskej školy v obci Víťaz – detské ihrisko“.**

**Požadujeme, aby ponuka obsahovala nasledovné doklady a údaje**:

* 1. **Identifikačné údaje uchádzača:** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu)
	2. **Návrh uchádzača na plnenie kritéria na vyhodnotenie ponúk:** vyplnený výkaz výmer
	3. **Fotokópia dokladu o oprávnení dodávať tovar, poskytovať službu resp. uskutočňovať stavebné práce** (u právnických osôb napr. výpis z obchodného registra, u fyzických osôb napr. výpis zo živnostenského registra). Doloženým dokladom uchádzač preukáže oprávnenie dodávať tovar, uskutočňovať stavebné práce alebo poskytovať službu, ktoré zodpovedá predmetu zákazky.
	4. **Návrh Zmluvy o dielo** podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch podľa prílohy tejto výzvy. Uchádzač vyplní sivo vyfarbené políčka.
	5. **Zoznam stavebných prác** uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác (s uvedením kontaktnej osoby objednávateľa); zoznam musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača.

Verejný obstarávateľ požaduje predložiť v uvedenom zozname min. jednu stavbu rovnakého alebo podobného charakteru ako je predmet zákazky.

Odôvodnenie: Verejný obstarávateľ požaduje vyššie uvedené z dôvodu uistenia sa, že výber úspešného uchádzača predmetu zákazky bude z uchádzačov, ktorí sú schopní uskutočniť predmet zákazky s rovnakými alebo porovnateľnými parametrami, t.j. majú praktické skúsenosti s realizáciou takýchto stavebných prác v požadovanom rozsahu.

1. **Otváranie ponúk:**

**10.05.2018, o 10,00 hod.** na adrese:

Agentúra regionálneho rozvoja PSK, Prostějovská 117/A, 080 01 Prešov.

1. **Postup pri otváraní ponúk:**

Otváranie ponúk je neverejné.

V zmysle Všeobecných zmluvných podmienok k Zmluve o poskytnutí NFP má právo zúčastniť sa na otváraní ponúk poskytovateľ NFP alebo ním určená osoba.

1. **Lehota viazanosti ponúk**:

31.08.2018

1. **Osoby určené pre styk so záujemcami a uchádzačmi:**

Mgr. Jarmila Fabianová, tel.: 0915 963 037

1. **Ďalšie informácie verejného obstarávateľa:**
2. Verejný obstarávateľ vyzve úspešného uchádzača na uzavretie Zmluvy. Zmluva s úspešným uchádzačom nadobudne účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania na daný predmet zákazky príslušným poskytovateľom pomoci.
3. Úspešný uchádzač bude povinný na základe výzvy Objednávateľa zložiť depozit vo výške 5 % z ponúkanej ceny diela bez DPH, na bežný bankový účet objednávateľa uvedený v záhlaví Zmluvy o dielo, v zmysle podmienok uvedených v tejto Zmluve. Za depozit sa považuje aj banková záruka. Podmienky zloženia a účel depozitu je uvedený v Zmluve o dielo.

V Prešove, 30.04.2018

S úctou,

..................................................... *Ing. Artúr Benes*

*generálny riaditeľ ARR PSK*

**Prílohy:**

Príloha č.1 - „výkaz výmer“

Príloha č.2 – „Výkresová časť“

Príloha č.3 - vzor „Zmluvy o Dielo“